=== Senere regeringstid ===
==== Forfatningskampen ====
{{Uddybende|Forfatningskampen|Systemskiftet}}
[[Fil:J.B.S. Estrup (Jerndorff painting).jpg|thumb|upright|left|Christian 9.'s mangeårige [[konseilspræsident]], den [[konservatisme|konservative]] [[J.B.S. Estrup]]{{Byline|type=Oliemaleri|1=[[August Jerndorff]]|2=[[1895]]}}]]
Efter nederlaget i 2. slesvigske krig var tilliden til [[De Nationalliberale]], der måtte bære skylden for nederlaget, forsvundet og partiet mistede sin prestige og sine ministerposter. I 1865 dannede den [[konservatisme|konservative]] grev [[C.E. Frijs]] til [[Grevskabet Frijsenborg|Frijsenborg]] regering, og herefter var posten som konseilspræsident på [[Nationale Godsejere|godsejergruppens]] hænder i flere årtier. I 1866 gav en ændring af grundloven ("den gennemsete Grundlov") også godsejerne den afgørende indflydelse i [[Landstinget]]. [[Forfatningskampen]] kom herefter til at dominere en lang række af Christian 9.'s regeringsår, hvor kongen stod meget konsekvent fast på monarkens ret til selv at vælge sine regeringer i stedet for at udnævne regeringer baseret på [[Folketinget]]s flertal. Under hele forløbet udnævnte kongen konservative mindretalsregeringer og støttede sig længe uden forbehold til konseilspræsidenten fra [[Højre (1881)|Højre]], [[J.B.S. Estrup]] i dennes kamp mod [[folketingsparlamentarisme]]n og partiet [[Venstre]], selv om [[visnepolitikken]] skabte store problemer for landet.<ref>{{Harvnb|Skou|2008|p=204}}</ref>
Titler Religion Samfund Historie